Exqrch/javanese-Komodo-pixelgpt huggingface dataset:
Yèn normal, untu seri sisih ndhuwur kuduné rada "overlap" ("tumpang tindih" karo sing ngisor kanthi posisi untu ndhuwur ning ngarepé) mliginé yén lagi mingkem
Ananging ngikir untu seri ndhuwur nganti rata malah ndadékaké untu "seri" ndhuwur ora "overlap" yén lagi mingkem
Untu sing kuduné "overlapping" malah dadi gathuk, yén kahanan ngéné iki suwé-suwé bisa dadi penyakit "periodontal" (rusaking jaringan lan struktur untu).
KH Zaenurrahman Arrahili KH Zaenurrahman Arrahili inggih punika sosok Kiai ingkang aslinipun saking Sekuping Jepara
KH Zaenurrahman Arrahili akrab dipunsebat Mbah Zein
Mbah Zein inggih punika pengasuh Pondok Pesantren Gubuk Sekupuing Bani Rasul ingkang mapan wonten sak loré Stasiun Purwokerto
Yuswanipun Mbah Zein sampun 80 taun
Mbah Zein minangka salah satunggaling sosok karismatik wonten ing Banyumas
Mbah Zein asring dipun samabangi kaliyan tokoh saking sedaya kalangan masarakat
Kaprigelan anggenipun sesrawungan, lan sifat ingkang mboten mbeda-bedakaken ndadosaken Mbah Zein dipunremeni sinten kemawon
Khususipun nalika ajang Pilkada utawa Pileg
Para Politisi saking pundi kemawon sowan nyuwun pandongané saking Mbah Zein
Saking pulitisi tataran Kabupatèn Banyumas dugi Cagub lan Cawagub Jawa Tengah
Mbah Zein inggih punika salah satunggaling murid saking Mbah Bisri Mustofa (Ramanipun Gus Mus)
Mbah Zein nggadahi kaprigelan nyerat sastra sarta syair-syair ngginakaken basa Arab lan Jawa
Mbah Zein ngasta kajian Tafsir Ibris lan Ihya Ulummaddin ingkang rutin saben dinten Ahad Enjing
Mbah Zein maringi piwulang babagan Qona'ah, supados mboten kakean sambat anggenipun nagdepi pagesangan ing alam donya
Mbah Zein nagajak santrinipun supados urip kanthi prasaja lan nrima menapa kemawon ingkang sampun wonten.
Ziarah pasaréan Sunan Bonang Ziarah pasaréan Sunan Bonang inggih punikå tradhisi sowan wonten pasaréan Sunan Bonang
tradhisi punikå sampun misuwur wonten ing Kuthå Tuban
Sunan Bonang punikå asli saking tlatah Bonang, Tuban
ingkang gadhah nåmå asli inggih punikå Syekh Maulana Makhdum Ibrahim putrå saking Raden Ali Rahmatullah Sunan Ampel bin Syekh Ibrahim Asmaraqandi
Ibunipun inggih punikå Dwi Candrawati utawi Nyai Ageng Manila, putrinipun saking Arya Tedja inggih punikå Adipati saking Tuban wontên ing masanipun Kerajaan Måjåpahit
Sunan Bonang miyos warså 1448 M wontên Tuban
Sunan Bonang punikå ngangsu kawruh saking ramanipun, nganggé aturan ingkang awrat saha disiplin
Saking ilmunipun punikå sahinggå Sunan Bonang mênikå dadós salah satunggalipun saking wali Sangå
Objek dakwahipun Sunan Bonang mênikå wóntên ing tlatah Tuban, Pati, Madura, såhå pulo Bawéan
Ing salêbêting dakwahipun Sunan Bonang punikå kathah ngriptå tembang måcåpat saha laras gendhing ingkang ngemót piwulang agami islam
saking nêpangakên agami islam saking mawi gêndhin kålåwau sahinggå dipuntrêsnani dhatêng masarakat dumugi samênikå
wóntên ing pusat kuthå Tuban
mapanipun wóntên Dukuh Kauman, Kelurahan Kutorejo, Kabupatèn Tuban
Lokasinipun wónten sisih kilèn alun-alun Kuthå Tuban
pasipun wóntên wingking Masjid Agung Tuban
Wóntên area pasaréan Sunan Bonang punika, mênawi nêmbè mlêbêt, pêziarah bakal kêpanggih kaliyan tigå gapurå
Gapurå ingkang sapisan punikå awujud régól
Lajêng gapurå ingkang kaping kalih såha ingkang nómêr tigå punikå awujud padurakså
Ingkang gadhah corak kadòs corak Hindu-Budha
córak mênikå dadòs têtêngêr bilih tiyang ingkang ziaråh punikå sampun mlêbêt papan ingkang suci, utawi bangunan ingkang awrat inggih punikå pasaréan saking salah satunggaling Waliyullah ingkang misuwur såhå dipunkurmati déning masarakat tuban
Mlêbêt wòntên gapurå ingkang kaping kalih pêziarah punikå bakal panggih såhå mirsani Masjid Astana Bonang, ingkang dadòs zawiyyah utawi papan ingkang fungsinipun kanggé nyêpi utawi tåpå Sunan Bonang
Wòntên ing sisih lèr, pårå pêziarah sagêd mirsani gapurå ingkang kaping tigå inggih punikå gapurå Padurakså
Wònten ing gapura kalih såhå tigå punikå wòntên "hiasan" kados piring ingkang wontên corakipun sêkar lajêng wontên seratan Arabipun
Sêratan arab mênikå kadostå nåmånipun salah satunggaling khalifah, inggih punikå khålifah Abu Bakar As-Siddiq, Umar Bin Khattab, Utsman bin Affan , såhå Ali bin Abu Thalib
Kirang langkung wontên 30 piring ingkang tumèmplèk såhå dados hiasan wontên ing gapurå Padurakså
Peziarah ugi sagêd mirsani tembok kêlir ingkang kiranglangkug wontên 15 piring porsêlin
Piring porsêlin punikå ugi dadòs tåndhå bilih jaman rumiyin menikå naté wòntên lampah dagang cinå wòntên kuthå Tuban
Sabakdanipun mlampah wòntên gapurå kålåwau, lajêng pêziarah mlampah malih saha panggih kaliyan mapintên-pintên atus pasaréan, pusatipun wòntên pasaréanipun Sunan Bonang.
Cungkup pasaréan Sunan Bonang punika wòntên ing siti ingkang langkung cêndhak
ugi wòntên undhak-undhak alit saking selå såhå wòntên sêratan saking kajêng kanggé mlêbêt wonten salêbêtipun pasaréan Sunan Bonang
Para pêziarah mênikå lajêng lenggah ingkang sopan, biasanipun pêziarah mênikå lajêng maos wacanan kadòsta Surat Yasin ugi Tahlilan
ananging langkung saé pårå pêziarah punikå dipunanjurakên maòs wirid inggih arupi surat Al-Fatihah kaping 50, Al-Ikhlas kaping 50, saha Shalawat Nabi kaping 300
Wirid mênika dipunajurakên dipunwaòs amargi wirid saking surat-surat såha sholawat punikå dadòs waòsan ingkang dipunrêmêni kaliyan Sunan Bonang nalikå gêsangipun
Wòntên ing sakiwå têngên pasarêan punikå wòntên balè-balè ingkang dipunwastani Pêndhåpå Pasèban, Pêndhåpå Rantè, Pêndhåpå Tajuk
Tinggalanipun saking Sunan Bonang minångkå Sunan Bonang ngangsu kawruh dhatêng ramanipun ugi dipunginakakên Sunan Bonang nalikå nyêbarakên dakwah islam
Pêndhåpå punikå gadhah wujud kadòs limas,wòntên umpak-umpak ingkang wêrninipun pethak dipundamêl saking balung ulam
Mênawi bangunan Paséban punikå wòntên ukiran khas, Sunan Bonang mênikå rêmên kaliyan motif sulur såhå hiasan tumpal ingkang indah
Wòntên ugi tinggalan jaman purbåkålå kadòstå têmpayan, yòni, pipisan, såhå pêthi saking sèlå ingkang dipunsimpên wòntên ing pêndhåpå rantè
Tradisi lisan ( Folklor Makam Sunan Bonang )
Tradisi lisan (folklor) wonten ing Pasarean Sunan Bonang inggih punika :
Deepika Padukone Déépika Padukoné (diwaca Dipika Padukon) lair nalika tanggal 5 Januari taun 1986 ing Copenhagen, Dhènmarken
Déépika ora lair saka kulawarga artis
Bapaké ya iku atlèt internasional badminton, jenengé Prakash Padukoné
Ibuné jenengé Ujjala, nyambut gawé ing agèn "perjalanan"
Déné adhiné, Anisha Padukoné dadi atlèt golf
Déépika iku salah siji artis kang kondhang saka negri "Bollywood"
"Bollywood" ya iku sebutan kanggo indhustri filem saka Mumbai, Maharashtra, India
Dhèwèké wiwit kawentar nalika dadi paraga baku ing filem "Om Shanti Om" bareng karo aktor kondhang Shahrukh Khan
Kariré saya mundhak nalika dadi artis ing filem "Bachna Ae Haseeno", "Yeh Jawaani Hai Deewani", "Love Aaj Kal", "Goliyon Ki Raasleela Raam-Leela", "Race 2", "Chennai Express", "Happy New Year", "Bajirao Mastaani", "Padmaavat", lan sapituruté
Déépika éntuk pangaji minangka “Model of The Year” tegesé modhèl kang duwé prèstasi saha karir kang apik nalika taun 2012 ing adicara Pangaji Fashion Kingfisher kaping lima, banjur uga dadi model baku ing tanggalan Kingfisher
Ing taun kuwi kariré saya mundhak, dhèwèké luwih aktif dadi modhèl kanggo para desainer kondhang
Déépika Padukoné wiwit kawentar ing "Bollywood" nalika dadi paraga baku ing filem "Om Shanti Om" bareng karo paraga filem kondhang, Shahrukh Khan
Filem "Chennai Express" nyeritakaké wong wadon saka India Kidul, Tamil kang diparagagaké Déépika Padukoné karo wong lanang saka India lor, Mumbai kang diparagagaké déning Shahrukh Khan
Leloroné ketemu ing stasiun nalika Déépika Padukoné (Mééna) lunga saka ngomah amarga wegah dijodokaké déning bapakné lan Shahrukh Khan (Rahul) arep menyang ing Rameshwaram guna ngguwang awu simbah kakungé
Ing kono Rahul ora ngerti yèn dhèwèké jebul ya nulungi préman kang ngoyak-oyak Mééna
Mééna iku anaké ketua préman ing désané
Awit saka kono Rahul dadi kegawa ing kithané Mééna, yaiku Komban ing Tamil kang masarakaét kaya préman kabèh
Nalika Mééna lan Rahul lumayu saka omah, leloroné tekan désa kang masarakaté duwé watak apik
Ing kono Mééna lan Rahul dianggep pasangan mantèn
Sawisé Rahul wis duwé kalodhangan kanggo guwang awuné simbahé, dhèwèké ngulihké Mééna ing désané tanpa dingertèni Mééna sadurungé
Ing kono Rahul gelut karo para préman
Rahul menang, lan bapaké Mééna mènèhi restu marang Mééna lan Rahul kanggo mantènan
Filem "Padmaavat" iku garapan sutradhara Sanjay Leela Bhansali kang didhasari geguritan saka pujangga muslim kang kondhang ing India yaiku Muhammad Jayasi nalika abad-16
Ananging amarga filem "Padmaavat" kang nyeritakaké bab kauripan panguwasa saka kaum Rajput abad-14 iku, Déépika diancem déning "komunitas" klompok Bharatiya Janata
Déépika lan Sanjay diancem yèn dhèwèké bakal dipenggal lan sapa sing bisa menggal iku bakal diwènèhi dhuwit satus yuta rupéé utawa 20,6 miliyar rupiyah
Anceman kuwi teka amarga komunitas kasebut ora sarujuk karo critane kang miturut kaum kasebut crita ing filem iku beda karo sejarah asli Ratu Padmawati ing tanah Rajput
Satemah dianggep ngregeti citra raja lan ratu saka Rajput, pambabaran ing bioskop uga dindur, kuduné tayang wulan Dhésèmber dadi tayang ing wulan Januari
Wiwit kuwi Déépika dijaga terus déning para polisi nganti dhèwèké aman.
Ananging saiki wis ora ana aksi téror saka kaum Bharatiya Janata
Déépika karo Ranvéér wis bisa urip tentrem
Déépika miwiti karir minangka modhel kalawarta, iklan odhol, iklan emas, lan iklan tata rias kang kondhang
Awit saka kono, kariré misuwur ing manca
Déépika éntuk pangaji minangka “Model of The Year” tegesé modhèl kang duwé prèstasi saha karir kang apik nalika taun 2012 ing adicara "Penghargaan Fashion Kingfisher" kaping lima, banjur uga dadi model baku ing tanggalan "Kingfisher"
Ing taun kuwi kariré saya mundhak, dhèwèké luwih aktif dadi modhèl kanggo para dhesainer kondhang
Saengga kariré minangka supermodhèl tetep lumaku
Kanggo ngembangaké karir, dhèwèké dadi paraga filem "Bollywood", "Om Shanti Om" bareng karo aktor kondhang Shahrukh Khan
Saka filem kang suksès iku, Déépika wiwit kondhang ing "Bollywood"
Déépika Padukoné ora lair saka kulawarga artis
Bapaké yaiku atlèt internasional badminton saka Karnataka, India, jenengé Prakash Padukoné
Ibuné jenenge Ujjala, nyambut gawé ing agèn "perjalanan"
Déépika duwé adhi, Anisha Padukoné
Déépika saiki wis dhaup karo Ranvéér Singh nalika tanggal 21 Oktober 2018 ing Itali
Ranvéér Singh iku aktor "Bollywood" kang dadi lawan mainé Déépika ing filem "Goliyon Ki Raasleela Raam-Leela", "Bajirao Mastaani", lan "Padmaavat"
Filem-filem kang diparagakaké Déépika karo Ranvéér kuwi akèh kang suksès utawa lolos "Box Office"
Pramila Déépika karo Ranvéér lumebu ing "jajaran artis papan atas" India.
Désa Adat Panglipuran Désa Adat Panglipuran yå iku salah sawijining obyèk wisåtå kang nduwéni têpå slirå kang dhuwur marang papan sakiwå têngêné, utåwå èkowisåtå kanthi basis rakyat"." Déså Adat Panglipuran manggon ånå ing Kabupaten Bangli, kanthi jembar kurang luwih 112 hèktar lan winatês marang: Déså Adat Kubu ing sisih wètan, Désa Adat Gunakså ing sisih kidul, Tukad Sang-sang ing sisih kulon, lan Déså Adat
ing sisih kulon, lan Déså Adat Kayang ing sisih lor
Déså Adat Panglipuran manggon 700 mèter sandhuwuré segårå, manggon ånå ing jalur wisåtå Kintamani, adohé 5 kilomèter såkå Kutha Bangli, 45 kilomètêr såkå pusat Kutha Denpasar
Déså Adat Panglipuran nduwéni "tampilan" fisik kang mligi
Dalan utåmå arupå dalan cilik kang lurus lan kiwå tengené ånå ambal-ambalé
Ånå ing sisih lor dalan, ngadêg Pura Penataran kang éndah, wondéné ing sisih kidul ana kuburan lan tugu waira
Payon sekå pring, tèmbok lan angkul-angkul kang isih nganggo pola kunå kang jinèjèr ånå ing sêdawané dalan såkå lor tekan kidul kang nggambaraké råså sosial lan pola temata ing masarakat Panglipuran
Anané panemu såkå masarakat kanggo njågå papan sakiwå têngêné, mulå ora ånå uwuh ing déså iku
Kajåbå pancèn ånå larangan kanggo mbuwang uwuh sakarepé dhéwé, déså iki ugå nyawisaké papan kanggo mbuwang uwuh ing sabên sisih
Saking resiké papan iki, Déså Adat Panglipuran wis tau oleh pangaji kalpataru ing taun 2016 kepungkur
Sabên wulan ibu-ibu kang manggon ånå ing Déså Adat Panglipuran ngolah sampah kanthi misahaké antarané uwuh organik lan uwuh anorganik
Uwuh organik diolah dadi pupuk, wondéné uwuh anorganik bakal ditabung ing bank uwuh kanthi diregani Rp200,00 sabê kilogram
Resiking papan sakiwå têngené dijågå kanthi sistêm tanggungjawab sabên Pêngayah Arêp (anggota kråmå kang nduwéni tanggungjawab dhuwur dhéwé kanggo madêg lan ngrumat sabên åpå sing diduwéni déning déså adat), kanthi ngèmut-èmut pérangan sabên-sabên kang ditindakaké ya iku saora-orané sabên tanggal 1 lan 15 kudu ngethok sukêt, yen ora bakal kêna dhendhå manut awig-awig (undang-undang utåwå aturan kang ånå ing Déså Adat Panglipuran)
Awig-awig kasêbut minångkå landhêsan kanggo lakuné masarakat Panglipuran yaiku Tri Hitta Karana
Tri Hitta Karana ya iku: Såkå andharan Tri Hitta iku, mênåwå ånå wong kang ora njågå papan supåyå tansah rêsik, atêgês nglanggar awig-awig kang ångkå têlu
Ukuman såkå tumindak kasêbut ya iku diwajibaké kanggo awèh sêsajèn arupå bakti pêcaruan panca sata (lima pitik) ing papat pura ya iku Pura Penataran, Pura Puseh, Pura Dalem, lan ana ing catus pata